




     ANEXA  NR. 2 LA HCL NR._________/_________
MUNICIPIUL  TIMIȘOARA




                                   APROBAT

DIRECȚIA CLĂDIRI, TERENURI ȘI DOTĂRI DIVERSE I EST                            PRIMAR

COMPARTIMENTUL SPAȚII CU ALTĂ DESTINAȚIE I EST                         NICOLAE ROBU
NR. SC2018-30905/19.12.2018 
                                                      CAIET DE SARCINI
     privind închirierea prin licitaţie publică deschisă cu strigare a spaţiilor cu altă destinație        

     din Timișoara, situate în zona I Est, cuprinse în anexa nr.1 a prezentului caiet de sarcini 
1. INFORMAŢII GENERALE
1.1.Obiectul licitaţiei:
       Închirierea spațiilor cu altă destinație decât aceea de locuință situate în Timișoara:

- str. Dacilor nr. 8, SAD 5

- str. Dacilor nr. 13, SAD 4
- str. C-tin Titel Petrescu nr.1, SAD 2

- str. Ecaterina Teodoroiu nr. 13, Ap.1 - SAD

- str. Iuliu Grozescu nr. 2, SAD 1

- P-ța Unirii nr. 8, SAD 3.

1.2. Organizatorul licitaţiei: 
    Autoritatea/instituţia: Primăria Municipiului Timişoara;

    Sediul: Bv. C. D. Loga nr. 1;

    Adresa unde se organizează licitaţia: Bv. C.D. Loga nr. 1.

1.3.Forma de licitaţie:
Licitaţie publică deschisă cu strigare.
Criteriul de adjudecare - cel mai mare preț

Prețul minim de pornire este cel prevăzut în anexa nr.1 al prezentului caiet de sarcini ( conform

datelor din raportele de evaluare).
1.4. Suprafaţa spațiilor:
         a. spațiul cu altă destinație decât aceea de locuință SAD 5 - situat in Timișoara, str. Dacilor nr. 8 este în suprafață de 48,31  mp
         b. spațiul cu altă destinație decât aceea de locuință SAD 4 - situat in Timișoara, str. Dacilor nr. 13 este în suprafață de 36,86  mp

         c. spațiul cu altă destinație decât aceea de locuință SAD 2  - situat in Timișoara, str. C-tin Titel Petrescu nr.1 este în suprafață de 56,27  mp

         d. spațiul cu altă destinație decât aceea de locuință Ap.1-SAD – situat în Timișoara, str. Ecaterina Teodoroiu nr. 13, este în suprafață de 34,5 mp
         e. spațiul cu altă destinație decât aceea de locuință SAD 1 - situat în Timișoara, str. Grozescu nr. 2, este în suprafață de 73,49 mp
         f. spațiul cu altă destinație decât aceea de locuință SAD 3 - situat în Timișoara, P-ța Unirii nr. 8, este în suprafață de 47.94 mp;
1.5. Descrierea obiectului licitaţiei: 
      a. Spațiul cu altă destinație decât aceea de locuință SAD 5 - situat in Timișoara, str. Dacilor  nr. 8, inscris in CF-ul colectiv nr. 400419-C1 ( CF vechi nr. 123089), CF individual nr. 400419-C1-U20, nr. top 5755/XXXVII, la parter în corpul C, compus din 2 încăperi, cu 1,36% pc indivize generale, 6,29% pc indivize corp C și 54,04/3972 mp teren, proprietar Statul Român, prin Consiliul Local Timișoara. Încăperea 1=21,91 mp, încăperea 2=26,4 mp, total suprafață utilă=48,31 mp;
      b. Spațiul cu altă destinație decât aceea de locuință SAD 4 - situat în Timișoara, str. Dacilor nr. 13, la parterul imobilului cu intrare din curte, proprietar Primăria Municipiului Timișoara, înscris în CF-ul colectiv 408715-C1 ( CF vechi 1), CF-ul individual nr. 408715-C1-U4 Timișoara, nr. cad 5637, compus din 4 încăperi, cu 4,76 % pc și 45/951 părți din teren;

       c. Spațiul cu altă destinație decât aceea de locuință SAD 2 - situat in Timișoara, str. Constantin Titel Petrescu nr. 1, la parterul imobilului cu intrare din stradă, proprietar Statul Român, în folosința Sfatului Popular al Orașului Timișoara, înscris în CF-ul colectiv 410513-C1( CF vechi  nr. 145560), CF-ul individual nr. 410513-C1-U4 Timișoara, nr. top 6799/III, compus din 3 încăperi, cu 18,17 % pci și 73/404 părți din teren. Încăperea 1=29,77mp, încăperea 2=14,09 mp, încăperea 3=12,41 mp, total suprafață utilă = 56,27 mp.

       d. Spațiul cu altă destinație decât aceea de locuință Ap.1-SAD - situat în Timișoara, str. Ecaterina Teodoroiu nr. 13, la parterul imobilului cu intrare din stradă, proprietar Statul Român, în folosința Sfatului Popular al Orașului Timișoara, înscris în CF-ul colectiv nr. 418221-C1 ( CF vechi nr. 1624), CF-ul individual nr. 418221-C1-U1 Timișoara, nr. top 5774, compus din 1 cameră, cu 4,98% pci și 29/578 cotă parte din teren;
        e. Spațiul cu altă destinație decât aceea de locuință SAD 1 - situat in Timișoara, str. Grozescu nr. 2, la demisolul imobilului cu intrare din stradă, proprietar Statul Român, în administrarea  Sfatului Popular al Orașului Timișoara prin ILLT, înscris în CF-ul colectiv nr. 403264-C1 (CF vechi nr. 18381 ),  CF-ul individual nr. 403264-C1-U19, nr. top 5830, compus din  4 încăperi, WC, 8,98 % din părțile comune indivize și 163/1828 mp teren în folosință;

        f. Spațiul cu altă destinație decât aceea de locuință SAD 3 - situat in Timișoara, P-ța Unirii nr. 8, la parterul imobilului cu intrare din stradă, proprietar Statul Român, înscris în CF-ul colectiv nr. 402620-C1 ( CF vechi nr. 162 ), CF-ul individual nr. 402620-C1-U3, nr. top 435/XXII, compus din  galerie de artă, sediu și wc cu 5,05,% din părțile comune indivize și 39/775 mp teren în folosință;
       Spațiile disponibile menționate mai sus, care se scot la licitaţie, sunt marcate în planșa  orientativă-anexa 2,  care face parte integrantă din prezentul Caiet de sarcini.

       Spațiile disponibile menționate la pct.1.1 au destinația de spații comerciale/prestari servicii.
1.6. Condiţiile  de  exploatare  a  închirierii şi obiectivele de ordin economic, financiar, social şi de mediu urmărite de către locator privind exploatarea eficace a bunurilor ce fac obiectul închirierii;

        Imobilul situat în Timișoara, str. Dacilor nr. 8, Ap. SAD 5, Timișoara, jud. Timiș este inclus în Lista Monumentelor Istorice -2015, Poz. 61, cod TM –II-s-B-06096, respectiv în Situl urban “Fabric” (I).
         Imobilul situat în Timișoara, str. Dacilor nr. 13, Ap. SAD 2, Timișoara, jud. Timiș este inclus în Lista Monumentelor Istorice -2015, Poz. 93, cod TM –II-m-B-06130, respectiv în Casă monument istoric (Sec. XVIII).

         Imobilul situat în Timișoara, str. Constantin Titel Petrescu nr. 1, Ap. SAD2 este inclus în Lista Monumentelor Istorice -2015, Poz. 61, cod TM –II-s-B-06096, respectiv în zona de protecție istorică a Sitului urban “Fabric” (I).
      Imobilul situat în Timișoara, str. Ecaterina Teodoroiu, nr. 13, Ap. SAD 1 este inclus în Lista Monumentelor Istorice -2015, Poz. 61, cod TM –II-s-B-06096, respectiv în Situl urban “Fabric” (I).

      Imobilul situat la adresa str. Iuliu Grozescu nr. 2, Ap. SAD1, Timișoara, jud. Timiș este inclus în lista Monumentelor Istorice-2015, Poz. 61, Cod TM-II-s-B-06096, respectiv în zona de protecție respectiv în Situl urban “Fabric” (I).

      Imobilul situat în Timișoara, P-ța Unirii nr. 8, SAD 3 este înclus în Lista Monumentelor Istorice-2015, Poz. 60, Cod TM–II-s-A-06095, respectiv în Situl urban Cartierul “Cetate Timișoara”.

2. DURATA ÎNCHIRIERII :
     2.1. Spațiile disponibile menționate și descrise la pct.1.5 se închiriază prin licitație publică deschisă, pe o perioadă de 3 ani, cu posibilitatea de prelungire, cu acordul părților.
     2.2. Spațiile se vor ocupa prin licitație publică cu strigare, începând cu data procesului verbal de predare primire a spațiului, pe o perioadă de 3 ani.
3.  CHIRIA   

     3.1.(1) Preţul minim oferit de către fiecare participant este prevăzut pentru fiecare spațiu, în anexa nr. 1, al prezentului caiet de sarcini. 

  (2) Prețul licitat al închirierii va fi cel puțin egal cu prețul de pornire la licitație, plus primul pas de supralicitare. Primul pas de supralicitare se stabilește procentual, cu 5% din prețul de pornire a licitației, pentru pașii următori, nemaifiind impus vreun  procent.  

     3.2. Pe întreaga perioadă a contractului, chiria adjudecată va fi actualizată anual cu rata inflaţiei comunicată oficial de către Institutul Naţional  de Statistică. 
        3.3  Plata chiriei se datorează de la data încheierii procesului verbal de predare – primire al obiectivului. Plata chiriei se va face la cursul euro/leu al BNR din data facturării, se va face in contul RO08TREZ62121300205XXXXX, deschis la Trezoreria Municipiului Timișoara sau la casieria Direcției Fiscale a Municipiului Timișoara.

        3.4. Pentru neplata la termen a sumelor reprezentând chiria, locatarul datorează majorări de întârziere conform legislaţiei in vigoare. 
        3.5. Chiriașul va plăti pe întreaga durată a contractului de închiriere chiria și sarcinile fiscale privind spațiul/spațiile închiriate. 

a. Preţul minim al închirierii, de la care porneşte licitaţia este prețul stabilit prin evaluare efectuată de către pretatorul de servicii cu care instituția noastră are încheiat contract.

b. Preţul chiriei şi modalităţile de plată vor fi conform prevederilor contractului de închiriere.

c. Plata chiriei se datorează de la data încheierii procesului verbal de predare – primire al spaţiului.

d. Plata   chiriei   se  va  face  în  contul  RO17 TREZ 6215 0220 5X02 0362  deschis  la Trezoreria Municipiului  Timișoara, sau  la  casieria  Direcţiei  Fiscale a Primariei Municipiului Timişoara, pe întreaga perioadă a contractului de 36 luni.

e. Pentru neplata la termen a sumelor reprezentând chiria, locatarul datorează majorări de întârziere

conform legislaţiei în vigoare.

f. Chiriașul este obligat să plătească toate cheltuielile referitoare la utilităţile consumate pentru folosinţa bunului închiriat.

      3.6 Chiriașul este obligat să dețină o adresă de e-mail validă, întrucât factura se va comunica locatarului prin mijloace electronice- email-, de pe adresa de email veniturinefiscale@dfmt.ro pe adresa de email validă, securizată și comunicată în mod oficial de către locatar.
4. CONSIDERATII TEHNICE
4.1. Proprietarii imobilelor vor înștiința chiriașii cu privire la următoarele responsabilități prevăzute de Legea 422/2001: 

4.1.1. Orice intervenţie la interiorul și exteriorul imobilului ( întreținere, reparații curente/înlocuiri la instalații, tâmplării interioare, zugrăveli și vopsitorii interioare, reparații și înlocuiri pardoseli, modificări de compartimentare interioare, precum și ale imaginii și volumetriei exterioare prin intervenții la parament, zugrăveli, tencueli, ornamentații, signalistică tâmplării exterioare, etc.) se efectuează numai pe baza și cu respectarea avizului emis de Ministerul Culturii, prevăzut la Art. 23 alin (1), (2), (3) și (4), respectiv Art.24 alin (1) din Legea 422/2001- republicată privind protejarea monumentelor istorice;

  4.1.2. Conform Art. 23 alin (1) şi (2) lit d) schimbări ale funcţiunii sau destinaţiei ale monumentului istoric, inclusiv schimbările temporare se fac numai pe baza şi cu respectarea Avizului emis de Ministerul Culturii.
  4.1.3. (1) Imobilele vor fi amenajate, conform destinațiilor lor cu respectarea Legii nr. 50/1991 privind autorizarea executării lucrărilor de construcții, a Legii 422/2001 privind protejarea monumentelor istorice, cu modificările ulterioare. Costul lucrărilor de amenajare, întreținere, reparații a spațiului și racordarea la utilități cad în sarcina chiriașului, vor fi realizate pe cheltuiala lor, fără recuperare de la Municipiul Timișoara și numai cu acordul proprietarului.
       (2) La eliberarea spațiului închiriat, chiriașul, nu va avea pretenții asupra investiției făcute.

      4.2. Conform art. 13, alin (1), litera (b), din Legea nr.372/2005, modificat prin art.16 din Legea nr. 159/15.05.2013,  pentru clădirile aflate în proprietatea/administrarea autorităţilor publice sau a instituţiilor care prestează servicii publice, se elaborează certificate de performanţă energetice cu valabilitate de 10 ani, de la data elaborării, iar în conformitate cu art.8 alin a) cerințele stabilite în metodologie nu se aplică următoarelor categorii de clădiri: - ”clădiri și monumente protejate care fie, fac parte din zone construite protejate, conform legii, fie au valoare arhitecturală sau istorică deosebită, cărora, dacă li s-ar aplica cerințele, li s-ar modifica în mod inacceptabil caracterul ori aspectul exterior;”
Având în vedere faptul că, cele șase spații propuse spre închiriere fac parte din lista monumentelor istorice, respectiv zonă de protecție istorică nu se impune ca în caietul de sarcini să se facă referire la performanța energetică a spațiilor. 

      5.  GARANȚIA ȘI TAXA DE PARTICIPARE 
         Pentru participarea la licitaţie, solicitanţii sunt obligaţi să constituie o garanţie de participare. Valoarea garanţiei de participare la licitaţie va fi stabilită într-un cuantum care nu poate fi mai mic decât 10% din cuantumul chiriei stabilite la nivelul de pornire a licitației calculate pe un an calendaristic, așa cum este prevăzut în Regulamentul  privind desfăşurarea licitaţiilor organizate pentru închirierea bunurilor aflate în proprietatea publică sau privată a Municipiului Timisoara, aprobat prin H.C.L. nr.444/12.09.2014 și modificat prin HCL nr. 180/10.05.2016, după cum urmează:

 - 173,92 Euro pentru spațiul cu altă destinație SAD 5 - situat in Timișoara, str. Dacilor nr. 8,

 - 132,7 Euro pentru spațiul cu altă destinație SAD 4 - situat in Timișoara, str. Dacilor nr. 13                   

 - 135.05 Euro pentru spațiul cu altă destinație SAD 2  - situat in Timișoara, str. C-tin Titel Petrescu nr.1 

 - 124,2 Euro pentru spațiul cu altă destinație SAD – situat în Timișoara, str. Ecaterina Teodoroiu nr. 13

 - 220,47 Euro pentru spațiul cu altă destinație SAD 1 - situat în Timișoara, str. Grozescu nr. 2

 - 460,22 Euro pentru spațiul cu altă destinație SAD 3 - situat în Timișoara, P-ța Unirii nr. 8.

       În cazul în care un ofertant urmează să liciteze pentru mai multe spații în cadrul aceleași proceduri de licitație, va achita garanția de participare și contravaloarea documentațiilor  de licitație pentru fiecare bun în parte.  

      Taxa de participare la licitație este  de 100 lei. 

      Contravaloarea documentației de participare la licitație (caiet de sarcini, instrucțiuni, formulare) este de 15 lei.

      Garanția de bună execuție al contractului este, prețul adjudecat al chiriei pentru 6 luni.

6. MODUL DE DESFĂŞURARE A LICITAŢIEI

       Etapele licitaţiei publice - cu ofertă prin strigare - se vor desfăşura la data, locul şi orele menţionate în anunţul publicitar, respectiv în documentaţia de licitaţie.

       Comisia de licitaţie va verifica documentele de eligibilitate prezentate de ofertanţi, excluzând de la participare pe cei care fie nu îndeplinesc condiţiile, fie nu au prezentat în totalitate, până la data limită de depunere, documentele de eligibilitate solicitate.

       Şedinţa de licitaţie propriu-zisă este condusă de preşedintele comisiei de licitaţie care declară deschisă şedinţa de licitaţie, prezintă obiectul licitaţiei, anunţă preţul de pornire al licitaţiei şi precizează pasul de supralicitare stabilit.

Primul pasul de supralicitare se stabileste procentual, începând cu 5% din prețul de pornire a licitației, pentru pașii următori nemaifiind impus vreun  procent.  

       Participanţii la licitaţie vor prezenta oferta de preţ prin strigări, ofertă care trebuie să respecte condiţiile de salt precizate la deschiderea licitaţiei. Preşedintele comisiei de licitaţie anunţă tare şi clar suma oferită de licitant.

       Dacă la a treia strigare a ultimei oferte nu se oferă o sumă mai mare, preşedintele comisiei de licitaţie anunţă adjudecarea licitaţiei în favoarea participantului la licitaţie care a oferit cea mai mare sumă.

        În cazul în care la licitaţie se prezintă un singur participant care îndeplineşte condiţiile de eligibilitate şi oferă cel puţin preţul de pornire al licitaţiei la care se adaugă o singură dată pasul de licitatie, licitaţia poate fi adjudecată în favoarea acestuia.

         În cazul în care nu s-a prezentat nici un participant la licitaţie sau în cazul în care nici un ofertant nu a oferit cel puţin preţul de pornire plus primul pas de licitatie, licitaţia se va repeta, încheindu-se în acest sens proces-verbal de amânare a licitaţiei, prevederile articolului 11 alin. 1 din Regulament aplicându-se corespunzător.

          În cazul în care ofertantul declarat câștigător refuză încheierea contractului de închiriere, contractul se va încheia cu ofertantul clasat pe poziția imediat următoare, doar în condițiile în care acesta din  urma a oferit cel puțin prețul de pornire, plus primul pas de licitație.
          La finalizarea procedurii, comisia de licitaţie întocmeşte Procesul-verbal de desfăşurare a licitaţiei ce va fi semnat de către toţi membrii comisiei de licitaţie precum şi de către ofertanţii participanţi sau reprezentanţii acestora. O copie a Procesului verbal al şedinţei de licitaţie va fi comunicată ofertanţilor, respectiv împuterniciţilor acestora.

          Candidaţii   participanţi   la  licitaţie,   care   apreciază  că  au fost declaraţi neeligibili din motive

neîntemeiate sau care consideră că nu au fost respectate prevederile Documentaţiei de licitaţie, pot face contestaţie.
           Contestaţia se formulează în scris, în cel mult 3 zile de la data comunicării procesului verbal de licitaţie, şi se adresează spre soluţionare conducătorului instituţiei organizatoare a licitaţiei.

Conducătorul instituţiei organizatoare va soluţiona contestația printr-o dispoziție/decizie, după caz, în termen de cel mult 5 zile lucrătoare, de la data depunerii acesteia.


Contestația va fi soluționată prin dispoziție în cazul în care instituția organizatoare este Primaria Municipiului Timișoara și respectiv decizie, în cazul în care institutia organizatoare este un serviciu public cu personalitate juridică din subordinea primarului sau a consiliului local, precum si în cazul celorlalte institutii publice aflate în  subordinea primarului sau a consiliului local. 

            Dacă în urma analizării contestaţiei se stabileşte că aceasta a fost întemeiată, organizatorul anulează prin dispoziţie/ decizie, licitaţia şi ia măsuri pentru organizarea unei noi licitaţii, în condiţiile Regulamentului aprobat prin HCLMT nr. 444/12.09.2014 și modificat prin HCLMT nr. 180/10.05.2016.

Impotriva dispoziției/deciziei de soluționare, contestatorul se poate adresa instanței de contencios administrativ, în condițiile Legii 544/2004. 

Până la data şi ora limită, se vor depune documentele de eligibilitate şi cererea de participare la licitaţie. 

În ziua şi la ora precizată în anunţul publicat în presă, în prezenţa comisiei de licitaţie participanţii sunt invitaţi în sală.

Comisia de licitare stabileşte lista de participare, pe baza documentelor depuse.

Deciziile comisiei se iau cu votul a 2/3 din numărul membrilor în funcţie.

Licitaţia este valabilă dacă s-au prezentat cel puţin un ofertant care oferă preţul de pornire la licitaţie.

Depunerea cererii de participare la licitaţie şi a documentelor solicitate are ca efect acceptarea necondiţionată a preţului de pornire la licitaţie.
Se trece la desfăşurarea licitaţiei, în funcție de ofertele depuse pentru fiecare spațiu în parte, anunţându-se preţul de pornire la licitaţie. Fiecare ofertant urmează să liciteze, menţionând clar preţul oferit, care poate fi egal sau mai mare decât preţul anunţat de preşedintele comisiei.

Imobilul va fi adjudecat aceluia care a licitat la cel mai mare preț, după a treia repetare a acestuia, la intervale de 30 secunde, de către preşedintele comisiei de licitaţie.

În cazul în care nu au fost depuse oferte pentru unul din spații sau nu a fost oferit prețul minim de pornire la licitație, se va proceda la a doua licitație. Anunţul pentru a doua licitaţie se va publica în termen de 5 zile de la desfăşurarea primei licitaţii, dar nu mai puţin de 7 zile înainte de data ţinerii celei de-a doua.

A doua licitaţie este valabilă dacă s-a prezentat cel puţin un ofertant care oferă preţul de pornire la licitaţie.

În cazul în care după repetarea procedurii nu s-a depus nici o ofertă, licitaţia va fi reluată după publicarea unui nou anunţ de licitație.

Anunţul pentru a treia licitaţie se va publica în termen de 5 zile de la desfăşurarea celei de-a doua licitaţii, dar nu mai puţin de 7 zile înainte de data ţinerii celei de-a treia.

A treia licitaţie este valabilă dacă s-a prezentat cel puţin un ofertant.
La cea de-a treia licitaţie, membrii comisiei de licitaţie au dreptul de a scădea preţul cu câte un pas de licitare, până cînd se înregistrează o ofertă de cel puţin 90% din preţul de pornire.

La finalizarea procedurii, se întocmeşte procesul verbal de adjudecare şi se semnează de către toți membrii comisiei prezenţi şi de către toţi cei prezenţi la licitaţie ( ofertanți participanți sau reprezentanții acestora), semnarea acestuia făcând dovada adjudecării imobilului. Un exemplar din procesul verbal de adjudecare se păstrează în dosarul licitaţiei şi o copie de pe acesta se predă adjudecatarului licitaţiei, respectiv ofertanților ( împuterniciților acestora).
Contractul de închiriere se va încheia în termen de 10 zile de la data aprobării de către conducătorul organizatorului licitaţiei a Raportului procedurii de licitaţie.
Nesemnarea de către adjudecatarul licitaţiei a contractului de închiriere, în termen de 10 zile de la data încheierii contractului de închiriere,  atrage după sine nulitatea adjudecării, iar suma achitată cu titlu de garanţie de participare nu se va restitui, așa cum este prevăzut la art. 11 alin. (3) din Regulamentul privind desfășurarea licitațiilor organizate pentru închirierea bunurilor, aprobat prin HCLMT nr. 444/12.09.2014 și modificat prin HCLMT nr. 180/10.05.2016.

De asemenea, acesta nu mai are dreptul de a participa la o nouă licitaţie pentru imobilul în cauză.

În   urma  licitaţiei  se  va  încheia   un contract de închiriere în  conformitate cu modelul de 

contract din documentația licitației.

        7. DISPOZITII  FINALE 

     Prevederile prezentului Caiet de Sarcini se completează de drept cu prevederile actelor normative în vigoare și cu instrucțiunile pentru participanți.
     Data licitaţiei  va fi comunicată  prin anunţul de participare la licitație.     

                      DIRECTOR,                                                         
             Ec. FLORIN RĂVĂȘILĂ                                                    









CONSILIER,

                                                                                                   MARINELA BANDI                                                                                 

.

1

